**Richard Hugh Blackmore** (født 14. april 1945) er en britisk gitarist, kjent for sin tid som gitarist i hard rock-bandet Deep Purple fra 1968 til 1975 og i tiden mellom 1984 og 1993. Blackmore startet bandet Rainbow etter at han forlot Deep Purple. Han er også kjent for sin helt spesielle klang på gitaren som har gjort ham til en av musikkhistoriens mest innflytelsesrike gitarister. Han ble i 2011 rangert som nummer 55 på «Rolling Stones liste over 100 største gitarister gjennom tidene».

Liv og virke
------------

### Oppvekst og tidlig karriere

Han ble født i Weston-super-Mare og flyttet til Heston, Middlesex, da han var to år. Faren kjøpte den første gitaren til ham da han var rundt ti år i 1955, og Ritchie tok deretter klassisk gitarundervisning. Senere i karrieren tok han i bruk denne kunnskapen med elektrisk gitar, noe som ble ansett som innovativt på 1970-tallet.

### Musiker

På 1960-tallet var han med i flere band: Heinz & Wild Boys, Screaming Lord Sutch, The Outlaws, Glenda Collins, BOZ og Three Musketeers, i tillegg til at han var en ofte benyttet studiomusiker. Han oppholdt seg en del av denne tiden i Hamburg før han var med på å starte Deep Purple i 1968. Purple var i utgangspunktet sterkt påvirket av Vanilla Fudge, men fant fort fram til en særegen stil som skulle ha dramatisk effekt på musikkverdenen.[]

### Deep Purple og Rainbow

Blackmore ble en bærende kreative kraft i Deep Purple. Mange mener Purple hadde sitt høydepunkt med plata *Made in Japan*, utgitt i 1972, der Blackmores gitarspill kan betegnes som på sitt beste. Han ble etterhvert uenig i den musikalske retningen Deep Purple etterhvert tok (funk, soul) og forlot gruppen i 1975, hvorpå han med vokalisten Ronnie James Dio fra bandet Elf startet det progressive hardrockbandet Rainbow.

### Gjenforening med Purple

Etter å ha stor suksess med Rainbow på slutten av 1970-tallet, oppløste han bandet i 1984 og ble med på gjenforeningen av Deep Purple som fikk stor suksess med albumet *Perfect Strangers*. En av Ritchie Blackmores siste konserter med Deep Purple er utgitt på DVD, et opptak av en konsert i Birmingham i 1993. Her er Blackmores lunefullhet dokumentert på film, men til tross for dette leverer han et gitarspill som kan klassifiseres som noe av hard-rockens mest identitetsrike og fantasifulle.[]

### Blackmore's Night

Hans nåværende prosjekt er ganske annerledes fra det han tidligere er kjent for. Dette prosjektet, hvor han har med sin kone, Candice Night, er den renessanseinspirerte gruppen Blackmore's Night. De hadde per 2021 utgitt elleve studioalbum og har stor suksess med sine renessanse-konserter rundt omkring i Europa. 

### «Legenden» om Blackmore

I 1971 deltok Blackmore i et side-prosjekt kalt *The Green Bullfrog* samtidig som han var medlem av Purple. Blackmore regnes som en av de mest sære musikerne i bransjen og har mange meninger som ikke deles av alle.

### Konflikter

«Personlige uenigheter» har i mange tilfeller vært årsaken til oppløsning av band og utskiftninger av personell i de bandene Blackmore har spilt i. Mest kjent er konflikten i Deep Purple mellom Blackmore og Deep Purple-vokalist Ian Gillan, hvor Gillan har sluttet på grunn av Blackmore eller blitt sparket av Blackmore minst tre ganger. Gillan har i et intervju gått så langt som å hevde at «Ritchie forvandlet seg til en merkelig fyr og alt var bare svarte skyer, men så sluttet han (Blackmore), og det var som om solen begynte å skinne igjen». I det samme intervjuet sier han at han «ikke kommer til å snakke mer med det rasshølet».

### «Geniet» Blackmore

Ritchie Blackmore er mannen bak kjente riff som Purples *Smoke on the Water* og Rainbows *Long live Rock and Roll*. Han er en av de første som kombinerte klassisk musikk med hard rock og er inspirasjonskilde til mange velkjente gitarister som Yngwie Malmsteen og Doug Aldrich. Han blir av mange regnet som en av hard rockens mest innflytelsesrike gitarister sammen med blant andre Jimi Hendrix, Jimmy Page, Jeff Beck, Tony Iommi og Eric Clapton. 

Hans lydbilde består i stor grad av klassisk-inspirerte teknikker med utstrakt bruk av hammer-ons og bending. Slik oppnår han en slags barokk-effekt med gitaren. Blackmore er mest kjent for å benytte Fender Stratocaster, men hans første favoritt-gitar var en Gibson ES-335.

### Privatliv

Blackmore giftet seg i 1964 med Margit Volkmar (f. 1945) fra Tyskland. De bodde i Hamburg på slutten av 1960-tallet.[] Sønnen Jürgen (f. 1964) spiller gitar i Rainbow-tributebandet Over the Rainbow. Etter at de ble skilt giftet Blackmore seg på nytt i september 1969 med Bärbel, en tysk tidligere danser, men de ble skilt tidlig på 1970-tallet. Med bakgrunn i disse to ekteskapene og opphold i Tyskland snakker Blackmore flytende tysk. På grunn av skattemessige forhold flyttet han til USA i 1974. I starten bodde han i Oxnard i California sammen med den amerikanske operasangeren Shoshana (Judith Feinstein) i omtrent ett år. I 1978 møtte han Amy Rothman, og han flyttet til Connecticut. Han giftet seg med Rothman 16. mai 1981, men de skilte seg i 1983. Kort tid etter inngikk han et forhold med Tammi Williams som han møtte tidlig i 1984 i Chattanooga i Tennessee, hvor hun jobbet som hotellansatt. 1984 var også det året han kjøpte sin første bil, fordi han i en alder av 39 hadde lært å kjøre bil.[]

Blackmore og den daværende fashion-modellen Candice Night flyttet sammen i 1991. Etter en nesten 15 år lang forlovelsestid, giftet paret seg i oktober 2008. Datteren Autumn Esmerelda Blackmore ble født 27. mai 2010. Deres andre barn, Rory Dartanyan Blackmore, ble født 7. februar 2012. 

Blackmore har en CD-samling med renessanse-musikk på omtrent 2000 album.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id blackmore-ritchie[Hentet fra Wikidata]
3. ↑   Internet Speculative Fiction Database, ISFDB forfatter-ID 171334, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 11. desember 2014[Hentet fra Wikidata]
5. 1 2  .
6. ↑  .
7. ↑  .
8. ↑  .
9. ↑  .
10. ↑  .
11. ↑  .
12. ↑  .
13. ↑  .
14. ↑  .
15. ↑  .
16. ↑  .
17. ↑  «Rolling Stone – 55 Ritchie Blackmore». Arkivert fra originalen 27. november 2012. Besøkt 7. august 2011.
18. ↑  Blackmore-sitater
19. ↑  KNAC.com - Child In Time: An Interview With Ian Gillan

Eksterne lenker
---------------

* (en) Offisielt nettsted Rediger på Wikidata

* (en) Ritchie Blackmore – kategori av bilder, video eller lyd på Commons Rediger på Wikidata
* (en) Ritchie Blackmore på Internet Movie Database Rediger på Wikidata

* (en) Ritchie Blackmore hos The Movie Database Rediger på Wikidata
* (en) Ritchie Blackmore på Discogs Rediger på Wikidata

* (en) Ritchie Blackmore på MusicBrainz Rediger på Wikidata

* (en) Ritchie Blackmore på Encyclopaedia Metallum Rediger på Wikidata

* (en) Ritchie Blackmore på Spotify Rediger på Wikidata

* (en) Ritchie Blackmore på Songkick Rediger på Wikidata

* (en) Ritchie Blackmore på AllMusic Rediger på Wikidata
* Ritchie Blackmore på Twitter Rediger på Wikidata

* (en) Ritchie Blackmore på Facebook Rediger på Wikidata

* Ritchie Blackmore på Instagram Rediger på Wikidata
* (en) Blackmore sitater

  


| * v
* d
* r
Deep Purple |
| --- |
| Medlemmer | 

|  |  |
| --- | --- |
| Nåværende | **Ian Gillan**· **Roger Glover**· **Ian Paice**· **Simon McBride**· **Don Airey** |
| Tidligere | Rod Evans **·** Nick Simper **·** David Coverdale **·** Glenn Hughes **·** Tommy Bolin **·** Joe Lynn Turner **·** Ritchie Blackmore **·** Jon Lord **·** Joe Satriani **·** Steve Morse |

 |
| Studioalbum | *Shades of Deep Purple* (1968) **·** *The Book of Taliesyn* (1968) **·** *Deep Purple* (1969) **·** *Deep Purple in Rock* (1970) **·** *Fireball* (1971) **·** *Machine Head* (1972) **·** *Who Do We Think We Are* (1973) **·** *Burn* (1974) **·** *Stormbringer* (1974) **·** *Come Taste the Band* (1975) **·** *Perfect Strangers* (1984) **·** *The House of Blue Light* (1987) **·** *Slaves and Masters* (1990) **·** *The Battle Rages On* (1993) **·** *Purpendicular* (1996) **·** *Abandon* (1998) **·** *Bananas* (2003) **·** *Rapture of the Deep* (2005) **·** *Now What?!* (2013) **·** *Infinite* (2017) **·** *Whoosh!* (2020) **·** *Turning to Crime* (2021) |
| Konsertalbum | *Concerto for Group and Orchestra* (1969) **·** *Made in Japan* (1972) **·** *Made in Europe* (1976) **·** *Nobody’s Perfect* (1988) **·** *Come Hell or High Water* (1994) **·** *Live at the Olympia ’96* (1997) **·** *Total Abandon: Australia ’99* (1999) |
| Sanger | «Hallelujah (I am the Preacher)» **·** «Black Night» **·** «Child in Time» **·** «Highway Star» **·** «Smoke on the Water» **·** «When a Blind Man Cries» **·** «Burn» **·** «Mistreated» **·** «Soldier of Fortune» |
| Relaterte artikler | Rainbow **·** Whitesnake **·** Blackmore’s Night **·** Gillan **·** Black Sabbath **·** Martin Birch |

| * v
* d
* r
Rainbow |
| --- |
| Medlemmer | 

|  |  |
| --- | --- |
| Nåværende | Ritchie Blackmore **·** Jens Johansson **·** David Keith **·** Bob Nouveau **·** Ronnie Romero |
| Tidligere |   |
| Vokalister | Ronnie James Dio **·** Graham Bonnet **·** Joe Lynn Turner **·** Doogie White |
| Bassister | Craig Gruber **·** Jimmy Bain **·** Mark Clarke **·** Bob Daisley **·** Roger Glover **·** Jack Green **·** Greg Smith |
| Keyboardister | Mickey Lee Soule **·** Tony Carey **·** David Stone **·** Don Airey **·** David Rosenthal **·** Paul Morris |
| Trommeslagere | Gary Driscoll **·** Cozy Powell **·** Bobby Rondinelli **·** Chuck Burgi **·** John O'Reilly **·** John Micelli |

 |
| Studioalbum | *Ritchie Blackmore’s Rainbow* (1975) **·** *Rising* (1976) **·** *Long Live Rock ’n’ Roll* (1978) **·** *Down to Earth* (1979) **·** *Difficult to Cure* (1981) **·** *Straight Between the Eyes* (1982) **·** *Bent out of Shape* (1983) **·** *Stranger in Us All* (1995) |
| Konsertalbum | *On Stage* (1977) |
| Samlealbum | *Finyl Vinyl* (1986) |
| Relaterte artikler | Deep Purple **·** Elf **·** Dio **·** Blackmore’s Night **·** Over the Rainbow **·** Black Sabbath **·** Martin Birch |

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** MusicBrainz **·** Discogs **·** AllMusic
 |